Η σαλάτα του τσοπάνη (çoban salatasi)
Ώριμες, ψιλοκομμένες ντομάτες, τρυφερά αγγουράκια, πιπεριές κέρατο και άφθονα μυρωδικά συνθέτουν αυτή την απολύτως θερινή σαλάτα.
 1 κιλό ντομάτες ώριμες, σε κυβάκια  (με τα ζουμιά τους), 4 μικρά, τρυφερά αγγουράκια,  σε λεπτές φέτες ή κυβάκια, 1 μεγάλο κόκκινο κρεμμύδι,  σε μικρά κυβάκια, 1 μικρή πιπερίτσα καυτερή,  ψιλοκομμένη (προαιρετικά), 2 πράσινες πιπεριές κέρατο,  κομμένες σε λωρίδες, 1/3 ματσάκι μαϊντανός, μέτρια κομμένος, 30 φύλλα δυόσμου, χοντροκομμένα, 2 μάτσα γλιστρίδα, πλυμένη,  καθαρισμένη και χοντροκομμένη, 60 ml ελαιόλαδο, χυμός από 1 μικρό λεμόνι, αλάτι, πιπέρι φρεσκοτριμμένο, 10 μικρές αραβικές πίτες, 2 κουτ. σούπας κύμινο σε σκόνη       , 2 κουτ. σούπας σουμάκ, 1 κουτ. σούπας πάπρικα γλυκιά, 1/3 κουτ. γλυκού πάπρικα καυτερή,  50 ml ελαιόλαδο, αλάτι, πιπέρι φρεσκοτριμμένο
Προθερμαίνουμε τον φούρνο στους 140°C, στη λειτουργία του αέρα, και στρώνουμε με λαδόκολλα τη λαμαρίνα του φούρνου. Ανοίγουμε με ένα μαχαιράκι τις πίτες στα δύο και τις αλείφουμε καλά με το ελαιόλαδο και από τις δύο πλευρές. Τις τακτοποιούμε στη λαμαρίνα, τις πασπαλίζουμε με αλατοπίπερο και με τα μπαχαρικά και τις ψήνουμε για 20 λεπτά, μέχρι να γίνουν τραγανές. Ξεφουρνίζουμε και τις κόβουμε σε τρίγωνα (όπως την πίτσα). Ανακατεύουμε σε σαλατιέρα όλα τα υλικά για τη σαλάτα, αλατοπιπερώνουμε, την περιχύνουμε με το λάδι και το λεμόνι και ανακατεύουμε. Τακτοποιούμε όμορφα τα πιτάκια πάνω στη σαλάτα και σερβίρουμε. 
Αγγούρι,Διάφορα χόρτα εποχής,Λαχανικά,Μαϊντανός,Παντζάρια,Πιπεριές,Vegan,Νηστίσιμα,Χορτοφαγικά